# Antonio Hortelano Hontanga

Antonio Hortelano Hontanga (València, País Valencià, 16 de setembre de 1975) és un actor valencià. Un dels seus papers més coneguts és el de "Quimi" a la sèrie Compañeros.

## Biografia

Els seus primers passos en la interpretació van tenir lloc al cinema, l'any 1995, quan li van oferir el paper de Cosme a la pel·lícula El seductor, dirigida per José Luis García Sánchez. L'any 1996 participa en altres dues pel·lícules, aquesta vegada de la mà del director Antoni P. Canet, a la pel·lícula La camisa de la serpiente, i d'Eugenio Martín a La sal de la vida. En aquest mateix any es produeix també el seu debut televisiu, al protagonitzar un paper secundari en les sèries Turno de oficio: Diez años después i La otra familia. Posteriorment intervé en papers de repartiment en altres sèries com Médico de familia, Más que amigos o Manos a la obra.
L'any 1998 treballa en la pel·lícula Black, encarnant el personatge de Lou Baker, i intervé també en el curtmetratge d'Alberto Macías Franco no puede morir en la cama, en el paper de Xavier Brufau. Malgrat tots aquests treballs anteriors, la popularitat li arriba en aquest any 1998, en incorporar-se la sèrie Compañeros, en la qual interpreta el personatge de "Quimi", el jove rebel enamorat de "Valle", paper que va representar fins a l'any 2001 i que el va convertir en una cara molt coneguda de la pantalla petita.
Posteriorment, l'actor ha treballat en altres produccions de la televisió, com SMS, Punta escarlata o El don de Alba. També ha treballat en alguns telefilms fets per a la televisió, com Mis estimadas víctimas, dirigit per Pedro Costa, o Flor de mayo, a les ordres de José Antonio Escrivá.
Quant al seu treball en el cinema, podem citar, d'entre els títols restants de la seva filmografia, alguns com No te fallaré, Cosas de brujas o Diario de una becaria, i curtmetratges com La última parada o El Ingenio de Rosario Fuentenebro Yubero. L'actor ha fet ja també algunes incursions en el teatre, on ha representat algunes obres com Olvida los tambores o Los 80 son nuestros, ambdues dirigides per Ana Diosdado.

## Filmografia
### Cinema

| Llargmetratges El seductor (1995) La camisa de la serpiente (1996) La sal de la vida (1996) Black (1998) No te fallaré (2001) Más de mil cámaras velan por tu seguridad (2003) Cosas de brujas (2003) Diario de una becaria (2003) Condón Express (2005) Desde que amanece apetecede (2005) | Curtmetratges El sótano (1998) Franco no puede morir en la cama(1998) La última parada (Lo peor de todo) (1999) El Ingenio de Rosario Fuentenebro Yubero (2011) Doncella dormida (2011) El ingenio (2011) Hidrolisis (2012) |

### Televisió

* Turno de oficio: Diez años después (1996)
* La otra familia (1996)
* Médico de familia (1997)
* Más que amigos (1997)
* Manos a la obra (1998)
* Compañeros (1998-2001)
* Mis estimadas víctimas (2005)
* 7 vidas (2006)
* SMS, sin miedo a soñar (2006-2007)
* Flor de mayo (2008)
* Los misterios de Laura (2011)
* Punta Escarlata (2011)
* El don de Alba (2012-2013)
* Sin identidad (2014)9

### Teatre

* Olvida los tambores d'Ana Diosdado, (2007)
* Los 80 son nuestros d'Ana Diosdado, (2010)
* Burundanga (2011)
* Una semana nada más (2013)

## Premis i nominacions

| Any | Premi | Categoria | Títol | Resultat |
| 2000 | Fotogramas de Plata | Millor actor de televisió | Compañeros | Nominat |

## Referències

* ↑ «Biografía de Antonio Hortelano» (en castellà). biografias. [Consulta: 6 març 2014].
* ↑ «Antonio Hortelano-Awards» (en anglès). imdb. [Consulta: 6 març 2014].